तर नेपाली विषयमा निरन्तर मूल्याङ्कनबाहेक उसको विषयगत अङ्क ७५ मा जम्मा ३७ देखियो जुन कि मुस्किलले उत्तीर्णाङ्क हेर्दा सानो कुरा हो, तर त्यसले निम्त्याएको तनाबको मापन कसरी हुन सक्छ ? विद्यालयमा पहिलो दोश्रो स्थानबाट पाँचौंमा झर्नुसम्मलाई पनि पचाउन सकिन्थ्यो तर व्याकरण पूरा जसो मिलाएर बाँकी सबै प्रश्नको जवाफ दिँदा पनि जम्मा ३७ ! एक पलमा कति कति सपनाहरू भत्किए उसका र कति कति तार चुँडिए मेरो आफ्नै अपेक्षाका । हामीले डिस्टिङ्गसनको खुशी सेलिब्रेट गर्न सकेनौं । हामीले कसैलाई मिठाई बाँडेनौं । तनाबमा बिते केही दिन ।
